Деловодни број:197

 Датум: 03.03.2025.

**15. ТАКМИЧЕЊЕ У БЕСЕДНИШТВУ У ВРАЊСКОЈ ГИМНАЗИЈИ**

Гимназија „Бора Станковићˮ у Врању

организује

**окружно такмичење у беседништву**

 Тема овогодишњег такмичења у беседништву је:

Бити исти, бити посебан, бити слободан, бити само свој (Партибрејкерс)

Такмичење за ученике средњих школа Пчињског округа одржаће се у Свечаној сали Гимназије „Бора Станковићˮ у Врању, **25. марта 2024. године, с почетком у 18:00 часова.**

Као и сваке године стручни жири оцењује пет реторичких елемената: ***inventio, dispositio, eloquentio, memorio i actio.***

Први елеменат ***inventio*** представља уоптребу сазнајних ресурса и овде се испољава ученикова ерудиција. Други елеменат ***dispositio*** односи се на логичко обликовање материјала и одговарајуће аргументације.Трећим елементом ***eloquentio*** истиче се естетски моменат, јер знање без елоквенције не може да оствари реторички циљ – уверавање слушаоца. Оцењујући елоквенцију жири процењује како су ученици користили реторичке фигуре и стилске каноне; они на овом месту процењују учеников естетски сензибилитет изражен у тексту. Последња два елемента ***memorio i actio*** односе се на практични део беседе. Извођење говора представља крајњи исход реторичких способности са благим наглашавањем драмских елемената. Беседник мора да покаже снагу и лепоту вербалног изражавања спојену са адекватним гестовима и мимиком, како би био што убедљивији и како би оставио јачи утисак на публику којој се обраћа.

Троје првопласираних такмичара, које ће изабрати стручни жири, добиће **вредне награде.**

Пријаву за такмичење на одговарајућем обрасцу који се налази у прилогу можете послати поштом на адресу школе или електронским путем на мејл vrgimnazija@gmail.com**.**

Образац се налази и на сајту школе [www.vranjskagimnazija.edu.rs](http://www.vranjskagimnazija.edu.rs).

Пријава је отворена до **21. марта 2025. године.**

**Позивамо школе да пријаве заинтересоване ученике.**

Координатор такмичења: Драган Петровић Директор

 \_\_\_\_\_\_\_\_\_\_\_\_\_\_\_\_\_\_\_\_\_

 Сузана Мишић Станковић